鄭秀文(Sammi)自去年因病而休養,小休過後Sammi頻頻更新社交網,發布做運動、學唱歌、學化妝片段,終於等到Sammi復出工作,拍攝最新廣告。Sammi一身Deep V露背戰衣華麗登場,大騷滑溜肌膚,狀態大勇,Sammi需要腳踏7吋高跟鞋,站上2米高台拍攝,與音樂融為一體大騷舞姿,盡顯天后風采。
Sammi坦言為了今次合作下了不少工夫:「真係有好一段時間無正式露面,中間想畀自己休息,推辭好多工作,之前又唔小心整親隻眼,休息咗一段時間。今次因為自己好鍾意呢個牌子,所以接拍呢輯廣告好興奮,專登為訂做好華麗嘅長裙,希望畀到大家眼前一亮感覺。」
Sammi休養期間解鎖化妝新技能,向化妝師Ricky取經,偶爾亦跟YouTuber取經,令一眾粉絲敲碗叫Sammi拍YouTube化妝片!Sammi聞言分享:「化妝睇落好似好簡單,但要化得一手好妝,其實唔容易!以前你見我嘅舞台妝多數個重點係眉毛、眼妝、唇妝,但我開始發覺底妝的重要性,我會花好多時間鑽研點樣化好一個底妝,一個好嘅底妝,仲可以令你望落後生咗,將瑕疵收埋佢。」